— Галіна Міхайлаўна, складваецца ўражанне, што вы – удачлівы і паспяховы чалавек. У вас ужо ёсць званне “Жанчына года” Рэспублікі Беларусь, напрыканцы 2013 вы прайшлі іспыты і сталі адзіным у раёне “народным майстрам”, а зараз і “прэзідэнцкую” прэмію атрымалі… — А ў перапынках між гэтым быў яшчэ ўдзел у шматлікіх рэспубліканскіх і міжнародных фестывалях, ярмарках, выставах народнай творчасці, была амаль поўная страта зроку, складаная аперацыя на вачах і страх ад таго, што больш не змагу займацца сваімі любімымі справамі. Так што жыццё – як жыццё: дзесьці ўзнагароджвае, штосьці аднімае, ў чымсьці забірае… А ўдача і поспех прыходзяць тады, калі шмат працуеш, і калі ў работу, якой займаешся, укладваеш душу. Гэта –якраз мой выпадак…